text: Pressemøde om dansk-tysk pantaftale
  20 maj 2015 kl. 13.11
  Den nye aftale om dåsepant betyder blandt andet, at man skal betale mere i pant, end hvad man får, når dåserne afleveres. Det beskriver dokumenter, som TV SYD er kommet i besiddelse af. Nu indkalder miljøministeren til pressemøde.
  TV SYD er kommet i besiddelse af dokumenter fra forhandlingerne mellem den danske miljøministerium og den tyske delstatsregering i Schleswig-Holstein i forhold til aftalen om pant.
  Ifølge dokumenterne skal du som forbruger betale mere i pant, end hvad du får tilbage.
  Kl. 16.00 er der pressemøde i Miljøministeriet med miljøminister Kirsten Brosbol samt SF og Enhedslisten, oplyser ministeriet.
  Sønderborgs Ellen Trane Nørby skriver følgende på sin facebook-profil:
  Istedet for en god aftale for miljøet og de danske butikker får vi nu en dyr aftale for danskerne. Aftalen bliver frivillig for grænsekøbmændene og halvanden krone betalt i pant i tyskland pr dåse vil kun give en krone i Danmark. Og... kun danskerne skal betale. Svenskerne, den polske håndværker i Danmark, de syriske flygtninge og alle andre uden dansk statsborgerskaber kan også fremover krølle de pantfrie dåser sammen efter de har nydt en cola eller øl.
  Doorstep i dag for pressen kl 16 i MIM om dansk-tysk pantaftale. SF og Enhedslisten er med. Børsgade 4. #dkpol #dkgreen
  
  
  